**ԳՆԴԱՍԱՐ-ԵՐԵՎԵԼՔ ՀԲՏ ՊԱՀՊԱՆՈՒԹՅԱՆ ՄԻՋՈՑԱՌՈՒՄՆԵՐԻ ՆՊԱՏԱԿՆԵՐԻ ՀԱՋՈՂՈՒԹՅԱՆ ՑՈՒՑԱՆԻՇՆԵՐԸ**

**1. Մինչև 2025թ. ավելացնել բեզոարյան այծի տարածման շրջանակը 40 տոկոսով, իսկ քանակը՝ 80:**

Այս տարածքում կարող է բնակվել մոտ 25 բեզոարյան այծ: Բնապահպանական տարածքից դուրս նրանց շրջանակի ընդլայնումը կախված է որսագողության և անհանգստության բացակայությունից, այդ թվում հանքարդյունաբերության, և նրանց բնակության առկայությունից ու արտադրողականությունից:

**2. Մինչև 2025թ. գորշ արջի քանակը պահել անփոփոխ:**

Ըստ ստացված տեղեկությունների, տարածքի չափահաս արջերի թիվը ներկայումս 5-7 է: Լայնատերև անտառների, գիհու նոսրանտառների և լեռնային մարգագետինների խառնուրդը տարածքը հարմարավետ է դարձնում արջի համար, սակայն, որսագողությունն ու անտառային հրդեհները շարունակում են մեծ սպառնալիք լինել նրանց թվաքանակի ավելացման համար:

**3. Մինչև 2025թ. տարեկան առնվազն մեկ ապացույց կովկասյան ընձառյուծի ներկայության մասին**

Համաձայն առկա տվյալների 2025թ. այս տարածքում ընձառյուծի առկայության միայն 2 դեպք է գրանցվել:

ՊԱՀՊԱՆՈՒԹՅԱՆ ՄԻՋՈՑԱՌՈՒՄՆԵՐԻ ԻՐԱԿԱՆԱՑՄԱՆ ՆԿԱՐԱԳԻՐԸ

**4. Արոտավայրերի կանոնակարգող կառավարման համակարգի հիմնում**

Գնդասար-Արևելք Հորս ՀԲՏ-ի հիմնական գոտին փակ է արածեցման համար: Կայուն օգտագործման գոտում արոտավայրերի օգտագործումը կկանոնակարգվի՝ թույլ տալու համար գարնանը խոտի բավարար աճը և, այդպիսով, բարձրացնելու նրանց արտադրողականությունը, միևնույն ժամանակ նվազեցնելով գերարածեցման և տրորման հետևանքով հողի էրոզիան /Տես Հավելված 5-ի քարտեզը/:

|  |  |  |
| --- | --- | --- |
| արոտավայրը բաց է արածեցման համար մայիսի 1-ից | Հողակտոր Կ1 | 540 հա |
| արոտավայրը բաց է արածեցման համար հունիսի 1-ից | Հողակտոր Կ2 | 251 հա |
| անասունների արածեցման համար փակ արոտավայրեր | Հողակտոր Հ | 621 հա |

**5. Որսագողության դեմ պայքար**

Գնդասար-Արևելք Հորս ՀԲՏ-ի խնամակալների ծառայությունը, կապված վայրի կենդանիների կառավարման և որսագողության հետ, կընդգրկի ամբողջ գյուղը, ներառյալ Հիմնական և Կայուն օգտագործման գոտիները, ինչպես նաև հիմնական անտառային գոտին ամբողջությամբ:

**6. Էկոզբոսաշրջության զարգացում**

Ի լրումն արդեն իսկ գոյություն ունեցող Այցելուների կենտրոնի, որն ստեղծվել է ՄԱԶԾ/ԳԷՀ Փոքր դրամաշնորհային ծրագրի, ԲՀՀ-ի և NABU-ի ֆինանսական և տեխնիկական աջակցությամբ, այս տարածքում կմշակվեն ավելի շատ զբոսաշրջային օբյեկտներ, ռազմավարապես տեղակայված զբոսաշրջության զարգացման համար, ինչպես օր. արահետներ, վրանային և ճամբարային տարածքներ:

**7. Մոնիտորինգ**

Պահպանության միջոցառումների հաջողությունները ստուգելու և ձախողման դեպքում դրանք ուղղելու համար Բեզոար ՀԿ-ի կողմից ԲՀՀ-ի տեխնիկական աջակցությամբ կստեղծվի ազդեցության մոնիտորինգի համակարգ, որը կներառի վայրի կենդանիներին կանոնավոր կերպով հաշվելը և դիտումը: Մոնիտորինգի արդյունքները կներառվեն տարեկան հաշվետվություններում:

**8. Անտառի կառավարում**

ԲՀՀ-ը, համաձայն Անտառային պետական կոմիտեի հետ ստորագրված Փոխըմբռնման հուշագրի, կօժանդակի «Հայանտառ» ՊՈԱԿ-ի «Վայոց Ձորի անտառտնտեսություն» մասնաճյուղի կարողությունների հզորացմանը` հակահրդեհային սարքավորումների տրամադրման միջոցով, և անտառային տնտեսության հետագա իրականացման համար կառավարման պլանի պատրաստմանը՝ բարելավելու պաշտպանական ռեժիմը և փայտանյութի և ոչ փայտանյութերի կայուն օգտագործումը:

**Եղեգիս համայնքի Գնդասար-Արևելք Հորս ՀԲՏ-ի վայրի կենդանիների ապրելավայրի 2018-2025թ.թ.**


**Գործողությունների պլան**

| **Նպատակը** | | ***Խնդիրը*** | ***Իրականացվելիք միջոցառումների նկարագրությունը*** | ***Իրականացման ժամկետը*** | ***Պատասխանատու մարմինը*** | ***Կատարողականի ցուցանիշները*** | ***Ազդեցության ցուցանիշը*** |
| --- | --- | --- | --- | --- | --- | --- | --- |
| **Կարճաժամկետ միջոցառումներ (Ներդրումային գործողությունները)** | | | |  |  |  |  |
| Սարքավորումներ և  նախազգուշացնող միջոցառումենր | Ապրելավայրերի պահպանության համար սարքավորումների գնում | | * Համազգեստ * Մեքենա խնամակալների համար * Գրասենյակի կահույք և սարքավորումներ * Հեռադիտակներ\* * Ֆոտոխցիկներ\* * GPS\* * Ծուղակային տեսախցիկներ\* * Արգելափակոց * Նախազգուշացնող նշաններ * Զբոսաշրջային օբյեկտներ | Օգոստոս 2018 | Բեզոար ՀԿ | Ապրելավայրերի պահպանության և զբոսաշրջության զարգացման համար տեխնիկապես պահպանված համապատասխան տեխնիկայի առկայություն | Շնորհիվ տեխնիկական կարողությունների հզորացման իրականացվում են պահպանության միջոցառումները |

\*Բնաիրային ներդրում Բեզոար ՀԿ-ի կողմից

| **Նպատակը** | | **Խնդիրը** | ***Իրականացվելիք միջոցառումների նկարագրությունը*** | ***Իրականացման ժամկետը*** | ***Պատասխանատու մարմինը*** | ***Կատարողականի ցուցանիշները*** | | ***Ազդեցության ցուցանիշը*** |
| --- | --- | --- | --- | --- | --- | --- | --- | --- |
| Պահպանության միջոցառումներ | | | |  |  | |  |  |
| Որսագողության դեմ պայքար | Որսագողության կանխարգելում Գնդասար-Արևելք Հորս ՀԲՏ-ում և հիմնական անտառային գոտում | | Խնամակալների և Գնդասար-Արևելք Հորս ՀԲՏ-ի ընկերների պարեկություն վայրի կենդանիների ապրելավայրերի պահպանության և որսագողության նկատմամբ Գնդասար-Արևելք Հորս ՀԲՏ-ի և հիմնական անտառային գոտու տարածքներում: | 2018թ. օգոստոս և շարունակական | Բեզոար ՀԿ՝ Գնդասար-Արևելք Հորս ՀԲՏ-ի ընկերների աջակցությամբ | | Խնամակալների ծախսած ժամանակը /ամիս/տարի/  Բացահայտված և դադարեցված/ կանխված բնապահպանական խախտումների թիվը/որսագողություն, ծառահատում/:  Բացահայտված և Պետական լիազոր մարմնին զեկուցված բնապահպանական խախտումների թիվը/որսագողություն, ծառահատում/: | Բեզոարյան այծի քանակը Գնդասար-Արևելք Հորս ՀԲՏ-ում և Հորս գյուղի վարչական տարածքում |
| Արոտավայրերի կանոնավոր կառավարում | Արածեցման կանոնակարգում | | Կ1 արոտավայրի հասանելիությունը անասունների համար -540 հա | Ոչ շուտ քան 2019թ. մայիսի 1-ը և շարունակական | Համայնք | | Անասունների բացակայություն 791 հա տարածքով Կայուն օգտագործման գոտում մինչև յուրաքանչյուրտարվա սահմանափակված ժամանակը | Խոտհարքների բարելավված արտադրողականություն և կենսաբազմազանություն՝ տրորումները և գերարածեցումը արգելելու միջոցով: |
| Կ2 արոտավայրի հասանելիությունը անասունների համար -251 հա | Ոչ շուտ քան 2019թ. hունիսի 1-ը և շարունակական | Համայնք | |
| Հ արոտավայրերի հասանելիությունը անասունների համար /Հիմնական պահպանվող գոտի/-621 հա | Անհասանելի է սկսած 2018թ. և շարունակական | Համայնք | | Անասունների  բացակայություն 621 հա տարածքով Հիմնական գոտում սկսած 2018թ.՝ 7 տարվա կտրվածքով | Անասուններից ազատ ապրելավայրեր վայրի կենդանիների համար, ապրելավայրերի բնական հաջորդականություն |
| Մոնիտորնգ | Կատարված միջոցառումների ստուգում | | Ամենօրյա կառավարում և համակարգում, խնամակալների և Գնդասար-Արևելք Հորս ՀԲՏ-ի ընկերների առկայությունը տարածքում | 2018թ. օգոստոս և շարունակական | Բեզոար ՀԿ | | Խնամակալների աշխատանքային ամիսները տարվա մեջ  Կառավարիչների աշխատանքային ամիսները տարվա մեջ | Ապրելավայրերի կառավարման պլանի իրականացում  Անօրինական գործողությունների ավելի արդյունավետ կանխում (որսագողություն, անտառհատում և այլն) |
| Ազդեցության ցուցանիշների հավաքագրում | | Ամռան համար հաստատուն հողակտորների ստեղծում (հետծննդյան) և վաղ ձմռանը (զուգավորման շրջան) բեզոարյան այծի հաշվառում | Օգոստոս-նոյեմբեր 2018 թ. | Բեզոար ՀԿ՝ ԲՀՀ օժանդակությամբ | | Հաշվետվություն մեթոդների, դիտակետերի և սարքավորումների վերաբերյալ | Բեզոարյան այծի թվաքանակի մոնիթորինգի հնարավորություն |
| Ամռանը (հետծննդյան) և վաղ ձմռանը (զուգավորման շրջան) բեզոարյան այծի հաշվառում | 2018թ. և շարունակական | Բեզոար ՀԿ | | Տարեկան հաշվետվություններ | Ազդեցություն բեզոարյան այծի թվաքանակի վրա |
| Գորշ արջին և ընձառյուծին դիտելու մեթոդների և դիտակետերի ստեղծում | Օգոստոս-նոյեմբեր 2018թ. | Բեզոար ՀԿ՝ ԲՀՀ-ի օժանդակությամբ | | Հաշվետվություն մեթոդների, դիտակետերի և սարքավորումների վերաբերյալ | Կենդանիների թվաքանակի մոնիթորինգի հնարավորություն |
| Գորշ արջի և ընձառյուծի դիտարկում և հաշվետվության ներկայացում | 2018թ. սկսած | Բեզոար ՀԿ | | Տարեկան հաշվետվություններ | Ազդեցություն թիրախային տեսակների թվաքանակի վրա |

**Գնդասար-Արևելք Հորս ՀԲՏ-ի վայրի կենդանիների ապրելավայրի 2018-2025թթ. կառավարման քարտեզ**

****